《示韦中实六首 其五》
宋代·张侃

一春随意行，济胜欣有遇。不愁风薄人，但愁雨深阻。

乱山烟中藏，勃姑声转嗉。春无三日晴，前人句已寓。

惜许好花枝，烂熳少人顾。君久不在家，花思依柳絮。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。